Musiikkinäytteet"Guten Abend, Gute Nacht"Brahmsin kehtolauluÄänitiedostojen kuunteluohjeet

**Brahmsin kehtolaulu** (*Levon hetki nyt lyö*, alkuperäiseltä saksankieliseltä nimeltään *Wiegenlied: Guten Abend, gute Nacht*) on Johannes Brahmsin vuonna 1868 säveltämä kehtolaulu, joka alun perin julkaistiin kokoelmassa *Fünf Lieder für eine Singstimme und Klavier* ("Viisi laulua lauluäänelle ja pianolle", opus 49) kappaleena nro 4.

Laulun sanoista on eri kielissä monia muunnelmia, jotka saattavat paljonkin poiketa alkuperäisistä, mutta sen melodia on yksi maailman tunnetuimmista ja helpoimmin tunnistettavista, ja sitä laulavat lukemattomat pienten lasten vanhemmat kaikkialla maailmassa tuudittaakseen lapsensa uneen.

Alkuperä
--------

Laulun alkuperäisten saksankielisten sanojen ensimmäinen säkeistö on peräisin saksalaisten kansanrunojen kokoelmasta *Des Knaben Wunderhorn* vuodelta 1808, toisen säkeistön kirjoitti Georg Scherer vuonna 1849.

Brahms omisti sävelmän nuoruudenystävälleen Berta Faberille tämän toisen pojan syntymän johdosta. Brahms oli nuoruudessaan ollut rakastunut Bertha Faberiin, ja kehtolaulun sävelmän hän sommitteli vastamelodiaksi eräälle laululle, jota hänellä tuolloin oli tapanaan hänelle laulaa. Laulu esitti ensimmäisen kerran julkisesti Wienissä 22. joulukuuta 1869 Louise Dustmann Clara Schumannin pianolla säestämänä.

Suomennos
---------

Laulun ensimmäisen säkeistön tunnetuimman suomennoksen on laatinut Aukusti Simojoki, toisen säkeistön myöhemmin I. T. Vaara.

Saksankieliset sanat
--------------------


| Alkuperäisest saksalaiset sanat | Sanatarkka suomennos |
| --- | --- |
| Guten Abend, Gut' Nacht, 
mit Rosen bedacht,
mit Näglein besteckt,
schlupf′ unter die Deck!
Morgen früh, wenn Gott will,
wirst du wieder geweckt.

Guten Abend, gute Nacht,
von Englein bewacht,
die zeigen im Traum
dir Christkindleins Baum.
Schlaf nun selig und süß,
schau im Traum 's Paradies. | Hyvää iltaa, hyvää yötä,
ruusujen peittämä, 
neilikoiden koristama,
peitteiden alle laskettu.
Varhain huomisaamuna, jos Jumala tahtoo,
sinä heräät jälleen.

Hyvää iltaa, hyvää yötä,
enkelien vartioima,
jotka näyttävät unessa
Kristus-lapsosen puun.
Nuku nyt autuaallisesti ja makoisasti,
näe unessa paratiisi. |

Melodia
-------

\relative g' 
{\set Staff.midiInstrument = #"flute" \key es \major \time 3/4 \autoBeamOff
    \partial 4 g8 g | bes4. g8 g4 | bes r g8[_( bes)] | es4 d4. c8 | c4( bes) f8[_( g)] |aes4 f f8[_( g)] | aes4 r f8[_( aes)] | d[_( c)] bes4 d | es r es,8 es | es'2 c8 aes | bes2 g8 es | aes4 bes c | \appoggiatura g8 bes2 es,8 es | es'2 c8 aes | bes2 g8 es | \afterGrace aes4( { bes16[ aes]) } g4 f | es2 \bar "|."
}
\addlyrics {
Gu -- ten A -- bend, gut’ Nacht,
mit Ro -- sen be -- dacht,
mit Näg -- lein be -- steckt,
schlupf un -- ter die Deck:
Mor -- gen früh, wenn Gott will,
wirst du wie -- der ge -- weckt,
mor -- gen früh, wenn Gott will,
wirst du wie -- der ge -- weckt.
}
Audio playback is not supported in your browser. You can download the audio file.

Sovituksia ja muita käyttöyhteyksiä
-----------------------------------

MusiikkinäytteetWiegenlied (Op. 49)Brahmsin kehtolaulu Ernestine Schumann-Heinkin laulamana vuonna 1915)Äänitiedostojen kuunteluohjeet

Brahmsin vuonna 1877 säveltämän toisen sinfonian (D-duuri, Op. 73) ensimmäinen osa sisältää muunnelmia kehtolaulun melodiasta. Vuonna 1922 australialainen pianisti ja säveltäjä Percy Grainger laati siitä pianosovituksen, joka sisältyy hänen kokoelmaansa "Free Settings of Favorite Melodies". Sovitus perustuu pitkälti pidätyksiin ja arpeggioon, ja melodian ensimmäinen osa on sijoitettu koskettimiston tenorialueelle. Tämä oli muutoinkin Graingerin suosima menetelmä.

Hepreaksi Brahmsin kehtolaulua lauletaan yleensä niillä sanoilla, joilla Jaakob Ensimmäisen Mooseksen kirjan mukaan siunasi pojanpoikansa Efraimin ja Manassen. Tätä siunausta käytetään *Šema Israel*-rukoukseen liittyvänä iltarukouksena (*Hamalach hagoel oti...*) ja on sen vuoksi tullut juutalaisten keskuudessa suosituksi kehtolauluksi.

Vuonna 1936 Jürgen von Alten ohjasi Johannes Brahmsia esittävän elämäkertaelokuvan, joka sai nimekseen tämän laulun alkusanat *Guten Abend, Gute Nacht*. Brahmsia esitti elokuvassa Albert Florath

Wendy Copen runo "Brahms Cradle Song" viittaa nimellään Brahmsin kehtolauluun.

Levytyksiä
----------

* 1941 Bing Crosby – äänitetty 23. toukokuuta 1941 John Scott Trotterin ja hänen orkesterinsa säestämänä
* 1944 Frank Sinatra – äänitetty 3. joulukuuta 1944, mukana Axel Stordahl orkestereineen
* 1953 Rosemary Clooney – äänitetty 3. helmikuuta 1953 nimellä "Close Your Eyes", säestänyt Percy Faith orkestereineen
* 1983 Ragni Malmstén – suomeksi albumissa *Uinu lapsein*

Elokuvissa
----------

Sävelmä on esiintynyt ainakin seuraavissa elokuvissa:

* 1937 *Sininen kuu – lapsikuoron laulamana* a cappella
* 1945 *Laulaen maihin – esittäjänä Frank Sinatra*

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Brahms' Lullaby

Lähteet
-------

1. ↑  *Lieder und Gesänge mit der Beglritung des Pianoforte von Johannes Brahms*. Simrock'schen Musikhandlung; Brahms-Institut an der Musikhochschule Lübeck. Teoksen verkkoversio.
2. 1 2  Brahms' Lullaby: Soothing Lyrics and Music *Favorite Classical Compositions*. Viitattu 6.10.2017.
3. ↑  Jan Swafford: *Johannes Brahms: A Biography*, s. 338. Random House of Canada, 1999. ISBN 978-0-679-74582-2.
4. ↑  Ludwig Achim Freiherr von Arnim (toim.): "Guten Abend, gute Nacht", *Des Knaben Wunderhorn: Alte Deutsche Lieder, 3. nide*, s. 68. Heidelberg: Mohr und Zimmer, 1808. Teoksen verkkoversio. (saksaksi)
5. ↑  Opus 49: Fünf Lieder für eine Singstimme und Klavier Brahms-Institut an der Musikhohschule Lübeck. Viitattu 6.10.2017.
6. ↑  Timo Leskelä (toim.): "Levon hetki nyt lyö", *Kultaiset koululaulut vanhoilta ajoilta*, s. 52. Tammi, 2008. ISBN 978-951-31-4407-4.
7. ↑  Guten Abend, gut Nacht *Liederprojekt.org*. Viitattu 6.10.2017.
8. ↑  Tässä "'s" on lyhentymä saksan kielen artikkelista *das*.
9. ↑  Barry Peter Ould: *Percy Grainger: Rambles and Reflections – Piano Transcriptions*. {{{Julkaisija}}}.
10. ↑  1. Moos. 48:16
11. ↑  Hamal'ach Hagoel ("Wiegenlied") *jonathans-music.blogspot.com*. Viitattu 6.10.2017.
12. ↑  Hamalat hagoel *Zemirot Database*.
13. ↑  Guten Abend, Gute Nacht *IMBb*. Viitattu 6.10.2017.
14. ↑  A Bing Crosby Discography *BING*. International Club Crosby. Viitattu 6.10.2017.
15. ↑  Frank Sinatra Discography *jazzdiscography.com*. Viitattu 6.10.2017.
16. ↑  Ken Crossland: *Late Life Jazz – The Life and Career of Rosemary Clooney*, s. 193. New York: Oxford University Press. ISBN 978-0-19-979857-5.

Aiheesta muualla
----------------

* Levon hetki nyt lyö (Sisältää laulun 1. säkeistön suomenkieliset sanat) *domesticgoddezz.wordpress.com*.
* 5. Lieder, Op. 49 (Johannes Brahms) *imslp.org*.